รัฐบาลไทย-ข่าวทำเนียบรัฐบาล-พ่อเมืองชัยภูมิ สั่งทีมชุดปฏิบัติการพิเศษจังหวัดชัยภูมิ บูรณาการกำลังร่วมกับหน่วยงานที่เกี่ยวข้อง บุกจับกุมร้านลักลอบจำหน่ายน้ำกระท่อมให้กับเยาวชน ในพื้นที่อำเภอเมืองชัยภูมิ
วันเสาร์ที่ 16 มีนาคม 2567
16/03/2567
พ่อเมืองชัยภูมิ สั่งทีมชุดปฏิบัติการพิเศษจังหวัดชัยภูมิ บูรณาการกําลังร่วมกับหน่วยงานที่เกี่ยวข้อง บุกจับกุมร้านลักลอบจําหน่ายน้ํากระท่อมให้กับเยาวชน ในพื้นที่อําเภอเมืองชัยภูมิ
พ่อเมืองชัยภูมิ สั่งทีมชุดปฏิบัติการพิเศษจังหวัดชัยภูมิ บูรณาการกําลังร่วมกับหน่วยงานที่เกี่ยวข้อง บุกจับกุมร้านลักลอบจําหน่ายน้ํากระท่อมให้กับเยาวชน ในพื้นที่อําเภอเมืองชัยภูมิ เน้นย้ํา มุ่งมั่นเดินหน้าจัดระเบียบสังคมอย่างจริงจังและต่อเนื่อง
วันนี้ (16 มี.ค. 67) นายกองเอก อนันต์ นาคนิยม ผู้ว่าราชการจังหวัดชัยภูมิ เปิดเผยว่า ฝ่ายปกครองจังหวัดชัยภูมิ นําโดย นายกานต์จรัส เอียดทองใส หัวหน้าฝ่ายอํานวยการ กองบังคับการกองอาสารักษาดินแดนจังหวัดชัยภูมิ/ปลัดจังหวัดชัยภูมิ ได้สั่งการให้นายหมวดเอก วรรณวิทย์ วรรณประเสริฐ ผู้ช่วยหัวหน้าฝ่ายอํานวยการ กองบังคับการกองอาสารักษาดินแดนจังหวัดชัยภูมิ/ป้องกันจังหวัดชัยภูมิ บูรณาการกําลังร่วมกับ กองร้อยอาสารักษาดินแดนจังหวัดชัยภูมิที่ 1 ร่วมกันลงพื้นที่ตรวจสอบ บริเวณตําบลนาฝาย อําเภอเมืองชัยภูมิ หลังจากที่ได้รับการร้องเรียนจากประชาชนผ่านศูนย์ดํารงธรรมจังหวัดชัยภูมิว่า มีการลักลอบจําหน่ายน้ํากระท่อมให้กับเยาวชน และสถานที่ตั้งร้านอยู่ใกล้กับสถานศึกษา
นายกองเอก อนันต์ นาคนิยม ผู้ว่าราชการจังหวัดชัยภูมิ กล่าวว่า หลังจากได้รับร้องเรียนจากประชาชนผ่านศูนย์ดํารงธรรมจังหวัดชัยภูมิ ตนจึงได้สั่งการให้ชุดปฏิบัติการพิเศษฝ่ายปกครองจังหวัดชัยภูมิเร่งลงพื้นที่ตรวจสอบทันที และได้บุกจับกุมร้านที่ลักลอบจําหน่ายน้ํากระท่อมในพื้นที่ดังกล่าว โดยมีชื่อร้านว่า "Youngbai-ยังใบ" พร้อมของกลางเป็นจํานวนมาก ประกอบด้วย 1. น้ํากระท่อมบรรจุขวดสีม่วง ขนาด 1.5 ลิตร จํานวน 38 ขวด 2. น้ํากระท่อมบรรจุขวดสีเขียวอ่อน ขนาด 1.5 ลิตร จํานวน 37 ขวด 3. น้ํากระท่อมบรรจุขวดสีแดง ขนาด 1.5 ลิตร จํานวน 16 ขวด 4. น้ํากระท่อมบรรจุขวดสีส้ม ขนาด 1.5 ลิตร จํานวน 34 ขวด 5. น้ํากระท่อมบรรจุขวดสีขาว ขนาด 1.5 ลิตร จํานวน 12 ขวด 6. น้ํากระท่อมบรรจุขวดสีเขียวเข้ม ขนาด 1.5 ลิตร จํานวน 5 ขวด 7. น้ําหวานสําหรับแต่งกลิ่นรสชาติต่าง ๆ และยาแก้ไอ โดยมีลูกค้ามาใช้บริการรวมถึง 71 ราย แบ่งเป็นชาย 53 ราย หญิง 18 ราย ในจํานวนนี้มีเยาวชนอายุต่ํากว่า 18 ปี จํานวน 2 ราย และมีอายุระหว่าง 18 - 20 ปี จํานวน 10 ราย ซึ่งเจ้าหน้าที่ได้ทําการตรวจหาสารเสพติด พบว่ามีผลเป็นบวก 2 ราย เจ้าหน้าที่จึงได้แจ้งข้อกล่าวหากับเจ้าของร้านจํานวน ดังนี้ 1. จําหน่ายผลิตภัณฑ์สมุนไพร (ที่ผลิตจากพืชกระท่อม) โดยไม่ได้ขึ้นทะเบียนตํารับหรือไม่ได้จดแจ้งผลิตภัณฑ์สมุนไพร ตาม พ.ร.บ.ผลิตภัณฑ์สมุนไพร พ.ศ. 2562 มาตรา 58(4) และมาตรา 106 2. ผลิตหรือขายอาหาร (จากพืชกระท่อม) ที่รัฐมนตรีประกาศเป็นอาหารควบคุม ตาม พ.ร.บ.อาหาร พ.ศ. 2522 มาตรา 6(8) มาตรา 50 และประกาศกระทรวงสาธารณสุข (ฉบับที่ 424) พ.ศ. 2564 เรื่อง บัญชีรายชื่อพืชฯ ที่เป็นอาหารที่ห้ามผลิต นําเข้า หรือจําหน่าย ลําดับที่ 52 กระท่อม 3. จําหน่ายใบกระท่อมหรืออาหารที่มีส่วนประกอบของใบกระท่อมให้แก่บุคคลซึ่งมีอายุต่ํากว่า 18 ปี ตาม พ.ร.บ.พืชกระท่อม พ.ศ. 2565 มาตรา 24 4. จัดโปรโมชั่นในการจําหน่ายน้ํากระท่อม เพื่อเป็นการจูงใจ ชักนํา ยุยงส่งเสริม ใช้อุบายหลอกลวง ขู่เข็ญ ใช้อํานาจครอบงําผิดคลองธรรม หรือใช้วิธีขืนใจด้วยประการอื่นใดให้ผู้อื่นบริโภคใบกระท่อม ตาม พ.ร.บ.พืชกระท่อม พ.ศ. 2565 มาตรา 28 และมาตรา 37 วรรค 2 และ 5. ขายหรือมีไว้เพื่อขายซึ่งสินค้าที่เป็นสินค้าที่ไม่ได้เสียภาษีหรือเสียภาษีไม่ครบถ้วน ตาม พ.ร.บ.ภาษีสรรพสามิต พ.ศ. 2560 มาตรา 204 และที่แก้ไขเพิ่มเติม ทั้งนี้ เจ้าหน้าที่ชุดจับกุมได้จัดทําบันทึกจับกุมเรียบร้อยแล้ว และได้ส่งตัวให้กับพนักงานสอบสวน สภ.เมืองชัยภูมิ เพื่อดําเนินคดีตามกฎหมายต่อไป
“ที่มาของปฏิบัติการในครั้งนี้ เกิดจากการที่จังหวัดชัยภูมิได้ตั้งคณะทํางานจัดระเบียบสังคมแบบบูรณาการจังหวัดชัยภูมิ โดยในคณะทํางานชุดนี้ได้มีการบูรณาการหน่วยงานความมั่นคงในพื้นที่ นํากําลังร่วมกันปฏิบัติการจัดระเบียบสังคมและปราบปรามผู้มีอิทธิพลตามนโยบายกระทรวงมหาดไทย โดยทางจังหวัดร่วมกันกําหนดกลไกการดําเนินงาน และจัดตั้งชุดปฏิบัติการเฉพาะกิจในระดับจังหวัดและระดับอําเภอ บูรณาการกําลังกับหน่วยงานที่เกี่ยวข้องในการดําเนินการติดตาม สอบสวน จับกุม และดําเนินการทางกฎหมายต่อผู้กระทําความผิดต่อไป” นายกองเอก อนันต์ฯ กล่าวเพิ่มเติม
นายกองเอก อนันต์ นาคนิยม ผู้ว่าราชการจังหวัดชัยภูมิ กล่าวในช่วงท้ายว่า จังหวัดชัยภูมิมุ่งมั่นขับเคลื่อนนโยบายของกระทรวงมหาดไทยในการจัดระเบียบสังคม ปราบปรามผู้มีอิทธิพล มุ่งขจัดยาเสพติดอย่างต่อเนื่องและจริงจัง โดยเฉพาะการพุ่งเป้า Re X-Ray พื้นที่ในทุกอําเภออย่างต่อเนื่อง เพื่อกวาดล้างยาเสพติดและสิ่งผิดกฎหมาย พร้อมได้กําชับให้เจ้าหน้าที่ฝ่ายปกครองยกระดับความเข้มข้นในการลาดตระเวนอย่างต่อเนื่อง ซึ่งชัยภูมิได้บูรณาการทุกภาคส่วนเพื่อเพิ่มความเข้มข้นเสาะหายาเสพติดที่อาจถูกซุกซ่อนอยู่ พร้อมขยายผลนําไปสู่การตัดวงจรยาเสพติด เพื่อให้สังคมมีความสงบเรียบร้อย เกิดสวัสดิภาพ ความปลอดภัยในชีวิตและทรัพย์สินของพี่น้องประชาชน เป็นสังคมที่น่าอยู่ และขอความร่วมมือจากพี่น้องประชาชน หากมีเบาะแสการกระทําความผิดเกี่ยวกับยาเสพติด และการกระทําความผิดทุกประเภท สามารถแจ้งข้อมูลได้ที่นายอําเภอ ปลัดอําเภอ เจ้าหน้าที่ฝ่ายความมั่นคง กํานัน ผู้ใหญ่บ้าน หรือที่ศูนย์ดํารงธรรมจังหวัด ศูนย์ดํารงธรรมอําเภอ สายด่วน 1567 ตลอด 24 ชั่วโมง ทั้งนี้ ข้อมูลส่วนบุคคลของผู้แจ้งเบาะแสจะถูกคุ้มครองและปกปิดเป็นความลับ ป้องกันไม่ให้พลเมืองดีต้องได้รับภัยจากการร่วมกันจรรโลงสิ่งที่ดีให้กับสังคม
#กระทรวงมหาดไทย #บําบัดทุกข์บํารุงสุข